છે તો છે
છે તો છે એ ભાવેશ ભટ્ટ દ્વારા લિખિત એક ગઝલસંગ્રહ છે. મે ૨૦૦૮માં પ્રકાશિત આ સંગ્રહને ૨૦૧૪નો શયદા એવોર્ડ એનાયત કરવામાં આવ્યો હતો. ભીતરનો શંખનાદ (૨૦૧૪) એ ભટ્ટનો અન્ય ગઝલસંગ્રહ છે.

કથાવસ્તુ 
પુસ્તકમાં કુલ ચાળીસ ગઝલોનો સમાવેશ થયો છે. પુસ્તકની પ્રસ્તાવના ઈન્દુ પુવાર અને ચીનુ મોદીએ લખી છે.

આવકાર 
ભાવેશ ભટ્ટને તેમના ગઝલસંગ્રહ છે તો છે તથા ભીતરનો શંખનાદ માટે ૨૦૧૪નો શયદા એવોર્ડ અને રવજી પટેલ એવોર્ડ મળ્યો હતો. આ સંગ્રહની ગઝલો મુખ્યત્વે પ્રેમ, સામાજિક વિરોધાભાસ, સમકાલીન જીવન અને ઈશ્વર જેવા વિષયોની આસપાસ ફરે છે. સાતમા પાના પર છપાયેલી શીર્ષક ગઝલ, "છિદ્રવાળું વહાણ છે તો છે", અને પ્રથમ ગઝલ, "ચિંતા કરવાની મેં છોડી"  મુશાયરાઓમાં ખૂબ જ લોકપ્રિય છે.

આ પણ જુઓ
 ભીતરનો શંખનાદ

સંદર્ભ 

ગુજરાતી પદ્યસંગ્રહ